M I N I S T E R S T V O    V N Ú T R A    S L O V E N S K E J   R E P U B L I K Y

S E K C I A    V E R E J N E J   S P R Á V Y

odbor živnostenského podnikania

Z O Z N A M 
O D P O R Ú Č A N Ý C H   O Z N A Č E N Í   V O Ľ N Ý C H   Ž I V N O S T Í
A    I C H   B L I Ž Š I E   V Y M E D Z E N I E

M Á J   2008

Ú v o d o m

Podľa zákona č. 358/2007 Z.z. ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení niektorých zákonov (§ 25 ods.3) má Ministerstvo vnútra SR zverejniť na svojej internetovej stránke zoznam odporúčaných označení najčastejšie používaných voľných živností a ich obsahové vymedzenie. Nosným účelom tohto opatrenia je snaha o sprehľadnenie výberu neregulovaných živností v usporiadanej podobe, odstránenie nejednotného postupu živnostenských úradov pri posudzovaní označenia (špecifikácie) predmetov podnikania, odstránenie administratívnych prieťahov pri osvedčovaní splnenia podmienok prevádzkovania živnosti a tým aj celkové zjednodušenie a odbyrokratizovanie výkonu štátnej správy na úseku živnostenského podnikania.

Vypracovaný materiál v tomto chápaní nemá ambíciu ani možnosť mať charakter záväzného zoznamu (úplného výpočtu) ohlasovacích voľných živností. Naďalej zostáva ponechaný právny stav, podľa ktorého môže záujemca o podnikanie na území Slovenskej republiky uviesť aj iné označenie živnosti. Podmienkou však je, aby bola pri takomto postupe dodržaná požiadavka určitosti a zrozumiteľnosti predmetu podnikania, ktorá je rozhodujúcim kritériom pri posudzovaní označenia živnosti v správnom (živnostenskom) konaní. Určitosť a zrozumiteľnosť predmetu podnikania (špecifikácie živnosti) treba chápať v spojitosti s povinným posudzovaním kvalifikácie (identifikácie) druhu a charakteru živnosti v živnostenskom konaní, s poukazom na to, že od potrebnej identifikácie druhu a charakteru živnosti možno odvodiť podmienky na získanie živnostenského oprávnenia potrebného na prevádzkovanie živnosti.

Požiadavka na správne označenie znenia živnosti vyplýva z mechanizmu fungovania a uplatňovania živnostenského zákona, podľa ktorého sú - ústavná zásada slobody podnikania a právo slobodného rozhodovania sa o voľbe podnikateľskej činnosti - regulované vo vybraných prípadoch požiadavkou na splnenie podmienok odbornej alebo inej spôsobilosti, ktoré musí fyzická a právnická osoba splniť a v zásade aj preukázať autorizovanému orgánu verejnej správy (živnostenskému úradu). K tomu aby živnostenský úrad mohol od dotknutých osôb požadovať splnenie, prípadne aj preukázanie podmienok odbornej alebo inej osobitnej spôsobilosti/spoľahlivosti musí byť zrejmý rozsah živnostenského oprávnenia. Mechanizmus fungovania živnostenského zákona je nastavený tak, že rozsah živnostenského oprávnenia vyplýva z obsahu živnosti  a obsah živnosti v tomto právnom rámci v zásade vyplýva z označenia (špecifikácie) predmetu podnikania (§ 28 ods.1).

Zatiaľ čo obsah regulovaných viazaných a koncesovaných živností v absolútnej väčšine prípadov vyplýva z osobitných predpisov, ktoré na odvetvovej úrovni bližšie upravujú príslušnú činnosť, u remeselných ani u voľných živností nie je možné v praxi túto systémovú výhodu uplatniť. Obsah tohto okruhu živností možno odvodiť iba nepriamym spôsobom, vždy v závislosti od konkrétneho znenia predmetu podnikania, čo u remeselných a najmä u voľných živností zvyšuje nároky na určité a zrozumiteľné formulovanie označenia (špecifikácie) predmetu podnikania.

V prípade remeselných živností Ministerstvo vnútra SR už vypracovalo metodickú pomôcku, ktorej cieľom je vymedziť absentujúcu obsahovú náplň jednotlivých remeselných živností, ktorá nie je určená žiadnym (osobitným) právnym predpisom. S poukazom na to, že v záujme praktického postupu živnostenských úradov i záujemcov o podnikanie došlo k vymedzeniu ich obsahu aj pozitívnym aj negatívnym spôsobom a v rámci negatívneho vymedzenia remeselných živností aj k určeniu doplnkových činností, ktoré nemajú charakter remeselnej živnosti, už v rámci tejto pomôcky došlo k sprehľadneniu možností, ktoré doplnkové činnosti možno vykonávať na základe ohlasovacej voľnej živnosti. Metodický materiál pod názvom „Obsahová náplň remeselných živností“, spolu s príslušným výpočtom ohlasovacích voľných živností je uvedený aj na internetovej stránke Ministerstva vnútra SR na adrese : „civil.gov.sk“, na odkaze „živnostenské podnikanie“.

Na rozdiel od vypracovania zoznamu voľných živností v spojitosti s vymedzením obsahových náplní remeselných živností, Ministerstvo vnútra SR pri tvorbe tohto dokumentu postupovalo odlišne. Fundamentálne vychádzalo z požiadavky vytvorenia plošného zoznamu ohlasovacích voľných živností v členení živností podľa predmetu podnikania1) na princípe agregovaného reťazca činností, členiaceho sa na čiastkové činnosti, ktoré sú tiež samostatne spôsobilé splniť znaky živnosti. Tomuto princípu zodpovedá aj systematika usporiadania dokumentu. Ten je vnútorne členený na 2 základné časti, z ktorých nosnú časť predstavuje (súhrnné) kmeňové znenie odporúčaného označenia voľnej živnosti (ľavá strana dokumentu), druhú časť predstavuje množina čiastkových živností, ktorá je demonštratívnym výpočtom najčastejších činností obsiahnutých v rámci kmeňovej voľnej živnosti (pravá strana dokumentu)2).

Pri tvorbe konštrukcie dokumentu sa pritom opieralo o odvetvovú klasifikáciu ekonomických činností (ďalej OKEČ)3), ktorá nadobudla účinnosť 1.januára 20084). S prihliadnutím na doterajšiu prax s využívaním OKEČ-u aj zo strany živnostenských úradov aj zo strany spravodajských jednotiek (podnikateľských subjektov)5), na účely vypracovania tohto metodického dokumentu sa využila štatistická kategorizácia činností, slúžiaca na (rámcové) národné a medzinárodné porovnanie výkonov hospodárskych subjektov alebo výrobkov a služieb, vrátane opráv a inštalácií. Neznamená to preto prevzatie OKEČ-u vo význame vybraného, uzatvoreného  zoznamu živností, z ktorých by si musel záujemca o podnikanie podľa živnostenského zákona vybrať druhovú špecifikáciu živnosti, ale rešpektovanie a praktické využitie existujúcej štruktúry štatistického triedenia ekonomických činností vedeného (na iné účely) v iných informačných systémoch Slovenskej republiky. Na účely živnostenského podnikania a tým aj na účely tohto dokumentu (označovania živnosti) sa neprevzala používaná štatistická terminológia, ale iba vnútorná systematika členenia ekonomických činností. Tým sa dosiahol synergický účinok tejto metodickej pomôcky, ktorý je možné využiť aj iné účely v rámci existujúcich evidencií a databáz vedených inými orgánmi verejnej správy.

S poukazom nato, že nejde o uzavretý, ale o otvorený výpočet ohlasovacích voľných živností, Ministerstvo vnútra SR v postavení ústredného orgánu štátnej správy v živnostenskom podnikaní v rámci monitorovacej a kontrolnej funkcie bude dozorovať uplatňovanie vypracovaného dokumentu a v jeho rámci aj pravidelne aktualizovať jeho obsah, najmä s prihliadnutím na vývoj aplikačnej praxe z poznatkov získaných predovšetkým od živnostenských úradov, dotknutých podnikateľských subjektov a od ich reprezentatívnych združení.

Dokument je určený ako významná inštruktívna metodická pomôcka pre záujemcov o získanie živnostenského oprávnenia na prevádzkovanie niektorej z ohlasovacích voľných živností. Osobitne je určená, v záujme zabezpečenia jednotného postupu pri osvedčovaní podmienok prevádzkovania živnosti, pre zamestnancov živnostenských (obvodných) úradov, s možnosťou jeho ďalšieho využitia odvetvovými orgánmi štátnej správy a inštitúciami z neštátnej sféry, osobitne záujmovými verejnoprávnymi i dobrovoľnými združeniami pôsobiacimi vo sfére živnostenského podnikania.

19. MALOOBCHOD A VEĽKOOBCHOD, OPRAVY

Odporúčané označenie:				Obsahové vymedzenie:

19.1 Kúpa tovaru na účely jeho predaja konečnému  spotrebiteľovi (maloobchod) alebo iným prevádzkovateľom živnosti (veľkoobchod)	
Maloobchod  a/alebo  veľkoobchod:
•	s potravinami, nápojmi a tabakovými výrobkami   
-	s ovocím a zeleninou 
-	s mäsom a mäsovými výrobkami 
-	s rybami a výrobkami z rýb
-	s pekárenskými výrobkami
-	s cukrárenskými výrobkami 
-	s nápojmi (alkoholické, nealkoholické)
-	s tabakovými výrobkami 
-	s mliečnymi výrobkami
-	s dietetickými výrobkami a potravinovými doplnkami pre zdravú výživu 
•	s pevnými, kvapalnými a plynnými palivami 
-	s pohonnými látkami
-	s olejmi a  mazivami
•	s elektrickými a elektronickými zariadeniami 
-	s počítačmi, periférnymi jednotkami 
-	s telekomunikačnými prístrojmi  
-	s audio – video prístrojmi 
-	s elektronickými a elektrickými spotrebičmi pre  domácnosť
-	s osvetľovacími zariadeniami
-	s elektroinštalačným materiálom
•	s optickými prístrojmi (ďalekohľady, mikroskopy)
-	s fotografickým a optickým materiálom
•	s odevmi, textilom  a bytovým textilom 
-	s odevmi 
-	s koženými a kožušinovými odevmi 
-	s galantérnym tovarom 
-	s kobercami a podlahovými krytinami
-	s textíliami a bytovým textilom /záclony, závesy/
•	s nábytkom a bytovými doplnkami 
-	s nábytkom a záhradným nábytkom 
-	s bytovými doplnkami, prúteným tovarom
•	s papierenskými  výrobkami, knihami, tlačovinami, školskými a kancelárskymi potrebami 
-	s tlačou, časopismi, novinami
-	s knihami
-	so zvukovými a audiovizuálnymi záznamami
-	s nenahranými nosičmi záznamov    
-	s kancelárskymi potrebami 
-	so školskými potrebami
-	s tapetami
-	so špeciálnym papierom 
-	s papierovými hygienickými výrobkami
•	so športovými potrebami  a potrebami pre voľný čas 
-	s bicyklami a náhradnými dielmi, s  cyklistickým výstrojom
-	so športovým výstrojom 
-	s horolezeckým výstrojom
-	so športovými odevmi a textilom
-	so športovou obuvou 
•	s detskými kočíkmi, hračkami a hrami
•	s obuvou  a koženou galantériou 
-	s obuvou 
-	s koženou galantériou, kuframi, kabelkami a doplnkovým tovarom 
•	s drogériovým tovarom, kozmetickými a toaletnými výrobkami 
-	s farbami, lakmi, špeciálnymi nátermi 
-	s kozmetickým  tovarom 
-	s pracími práškami a čistiacimi prostriedkami   
•	s kvetmi, rastlinami, semenami, hnojivami
-	s hnojivami a postrekmi pre  záhradkárov 
•	s domácimi zvieratami a krmivami pre zvieratá 
•	s upomienkovými a darčekovými predmetmi 
•	so železiarskym tovarom, sklom, porcelánom a  domácimi potrebami 
-	predaj ručných nástrojov
•	s hodinami a  šperkami 
-	so zlatníckymi výrobkami, šperkami  a drahými kameňmi
-	s hodinkami, hodinami a inými klenotmi 
•	so starožitnosťami
•	s palivami pre domácnosť 
•	s motorovými vozidlami
-	s ojazdenými motorovými vozidlami
-	s náhradnými dielmi pre motorové vozidlá
-	s autodoplnkami 
-	s motocyklami a náhradnými dielmi pre motocykle  
•	so špecializovanou technikou
-	s obrábacími strojmi
-	so stavebnými strojmi
-	so strojmi pre textilný priemysel
-	so šijacími a pletacími strojmi
-	s kancelárskymi strojmi a zariadeniami
-	so strojmi, zariadeniami a dopravnými prostriedkami pre jednotlivé priemyselné odvetvia
-	 s poľnohospodárskymi strojmi, príslušenstvom a nástrojmi  vrátane traktorov
•	so stavebnými hmotami, stavebnými výrobkami a sanitárnou technikou
-	so stavebným materiálom
-	s nátermi, lakmi  
-	s tabuľovým sklom
-	so sanitárnym zariadením
•	s výrobkami z dreva 
•	s hudobnými nástrojmi a hudobninami 
•	s použitým tovarom 
•	s chemickými výrobkami 
-	s priemyselnými chemikáliami
-	s hnojivami a agrochemickými výrobkami
-	s plastickými materiálmi v primárnych formách 
-	s gumou
•	záložne
•	prevádzkovanie verejného skladu (skladovanie vybraných obchodných komodít*)
•	...

Poznámka:
V  rámci tejto živnosti nie je možné vykonávať:
-	nákup, predaj zbraní a streliva (ide o koncesovanú živnosť)
-	predaj pyrotechnických predmetov tried II a III a podtriedy T1 (ide o viazanú živnosť)
-	nákup a predaj vojenského materiálu (ide o činnosť vykonávanú podľa zákona o obchodovaní s vojenským materiálom)	

19.2 Sprostredkovateľská činnosť v oblasti obchodu 

	
Sprostredkovateľská činnosť v oblasti obchodu zahŕňa napríklad sprostredkovanie:
•	s potravinami, nápojmi a tabakovými výrobkami 
•	so strojmi, priemyselnými zariadeniami, dopravnými prostriedkami  
•	s pohonnými látkami 
•	s pevnými, kvapalnými a plynnými palivami
•	s elektrickými a elektronickými zariadeniami 
•	s optickými prístrojmi (ďalekohľady, mikroskopy) 
•	s odevmi, textilom  a bytovým textilom 
•	s nábytkom a bytovými doplnkami 
•	s papierenskými  výrobkami, knihami, tlačovinami, školskými a kancelárskymi potrebami 
•	so športovými potrebami  a potrebami pre voľný čas 
•	s detskými kočíkmi, hračkami a  hrami 
•	s obuvou  a koženou galantériou 
•	s drogériovým tovarom, kozmetickými a toaletnými výrobkami 
•	s kvetmi, rastlinami, semenami, hnojivami
•	s výrobkami z dreva 
•	so stavebnými hmotami, stavebnými výrobkami  a sanitárnou technikou
•	so špecializovanou technikou
•	s palivami pre domácnosť 
•	s motorovými vozidlami
•	so starožitnosťami
•	s hodinami a šperkami 
•	so železiarskym tovarom, sklom, porcelánom a  domácimi potrebami 
•	s domácimi zvieratami a krmivami pre zvieratá 
•	s upomienkovými a darčekovými predmetmi 
•	s hudobnými nástrojmi a hudobninami
•	s použitým tovarom          
•	so strojmi, priemyselnými zariadeniami, dopravnými prostriedkami  
•	s chemickými výrobkami
•	... 

Poznámka:
Sprostredkovateľskú činnosť v oblasti obchodu nie je možné vykonávať v komodite,  na ktorú sa vyžaduje povolenie podľa osobitného predpisu, napr. sprostredkovateľská činnosť v oblasti obchodu s vojenským materiálom – vyžaduje sa povolenie podľa zákona o obchodovaní s vojenským materiálom 	

19.3 Sprostredkovateľská činnosť v oblasti služieb 

 	
Sprostredkovateľská činnosť v oblasti služieb zahŕňa napríklad sprostredkovanie:
•	cestnej dopravy
•	predaja cestovných lístkov 
•	stavebného sporenia
•	predaja leteckých prepravných služieb
•	verejných kultúrnych podujatí 
•	spojených so správou a prevádzkou nehnuteľností 
•	reklamy 
•	automatizovaného spracovania dát 
•	výskumu, vývoja, prírodných, technických  a spoločenských vied 
•	...

Poznámka:
V rámci sprostredkovateľskej činnosti v oblasti služieb nie je možné vykonávať v súbehu voľné živnosti v prípadoch, ak podľa osobitných predpisov spĺňajú znaky novej regulovanej živnosti, napr.: 
-	prevádzkovanie cestovnej kancelárie
-	prevádzkovanie cestovnej agentúry 
-	sprostredkovanie predaja, prenájmu a kúpy nehnuteľností
-	zasielateľstvo

Na základe živnostenského oprávnenia na vykonávanie sprostredkovateľskej činnosti nie je možné vykonávať najmä: 
-	sprostredkovanie poistenia
-	sprostredkovanie doplnkového dôchodkového poistenia
-	sprostredkovanie doplnkového dôchodkového sporenia
-	sprostredkovateľskú činnosť na kapitálovom trhu
-	činnosť sprostredkovateľov kolektívnych sporov 
-	sprostredkovanie zamestnania za úhradu  	

19.4 Sprostredkovateľská činnosť v oblasti (výroby) 

	
Sprostredkovateľská činnosť v oblasti (výroby) zahŕňa napríklad sprostredkovanie:
•	strojárenstva 
•	stavebníctva
•	potravinárskej výroby 
•	spracovania koží a kožušín 
•	textilnej výroby
•	výroby odevov 
•	výroby obuvi 
•	spracovania dreva    
•	polygrafickej výroby 
•	chemickej výroby 
•	výroby gumárenských a plastových výrobkov 
•	výroby skla, porcelánu a keramických výrobkov 
•	ťažkého strojárenstva 
•	elektrotechnickej výroby  
•	čalúnnických výrobkov
•	...	

23. INFORMÁCIE, KOMUNIKÁCIE A VYDAVATEĽSTVO

Odporúčané označenie:				Obsahové vymedzenie:

23.1 Počítačové služby 

	
•	hardvérové  poradenstvo 
-	poradenstvo v oblasti informačných systémov  týkajúce sa technického vybavenia 
•	softvérové poradenstvo a dodávka softvéru  
-	poradenstvo v oblasti informačných systémov týkajúce sa programového vybavenia 
-	spracovanie grafických návrhov webových stránok a ich aktualizácia  
•	služby pri údržbe systémov (softvéru) 
-	poskytovanie pomoci s cieľom udržať softvér  v optimálnom funkčnom stave, poskytovanie odborných služieb súvisiacich s počítačom – obnova systému po havárii,
•	poradenstvo v oblasti bezpečnosti informačných systémov (antivír, zálohovanie, prístup)
•	poradenstvo v oblasti ochrany osobných údajov
•	služby riadenia a vedenia zariadení na spracovanie údajov 
-	správa počítačových sietí,
•	montáž, oprava a údržba počítačových, dátových a komunikačných sietí
•	návrh a optimalizácia informačných technológií
•	údržba a oprava mechanických častí počítačov
•	služby webového servera 
-	poskytovanie priestoru na prezentáciu vlastných stránok klientom   
•	poskytovanie dátových služieb -internetová čitáreň
•	poskytovanie informácií prostredníctvom internetu a z verejne prístupných zdrojov
•	...	

23.2 Služby súvisiace s počítačovým spracovaním údajov  
	
•	spracovanie údajov 
-	spracovanie údajov dodaných zákazníkom, vypracovanie tabuliek, výpočtov a pod. bez navrhovania špecifického programu
-	animácia a vizualizácia pomocou výpočtovej technicky
•	služby súvisiace s databázami, on-line publikovanie 
-	poskytovanie dát v určitom slede alebo postupnosti, vyhľadávaním alebo sprístupnením on-line dostupné každému alebo pre obmedzený počet užívateľov, publikovanie  zoznamov a adresárov on-line
•	služby súvisiace  so zaznamenávaním vstupných údajov 
-	práce spojené so zaznamenávaním údajov dodaných zákazníkom na pásku, disketu alebo iné médium alebo priamo do systému na spracovanie 
•	Rozmnožovanie nahraných nosičov záznamu zvuku a obrazu so súhlasom autora
•	...	

27.  ADMINISTRATÍVNE SLUŽBY A PORADENSTVO

Odporúčané označenie:				Obsahové vymedzenie:

27.1 Administratívne služby

	
•	poskytovanie certifikačných služieb v oblasti elektronického podpisu
•	kancelárske a sekretárske služby
•	kopírovacie a rozmnožovacie služby
•	činnosti stredísk poskytujúcich služby prostredníctvom telefónu – call centrá
•	korektúry textov
•	administratívne práce v oblasti colnej deklarácie
•	...	
27.2 Činnosť podnikateľských, organizačných a ekonomických poradcov	•	činnosť informačných kancelárií
•	príprava a vypracovanie technických návrhov, grafické a kresličské práce
•	inžinierska činnosť
-	poskytovanie súvisiacich technických služieb
-	poskytovanie poradenstva investorom a vlastníkom nehnuteľností
-	zastupovanie investora (stavebníka) pri príprave a uskutočňovaní stavieb (napr.: zabezpečuje vstupné podklady, prieskumy, odborné posudky a stanoviská, zastupuje investora pri územnom konaní, stavebnom konaní a kolaudačnom konaní, pripravuje konanie na výber dodávateľa stavby ...)
•	poradenská činnosť pri spracovaní projektov na čerpanie finančných zdrojov z EÚ pre Štrukturálne fondy a Kohézny fond
•	spracovanie ekonomických projektov na čerpanie finančných zdrojov z EÚ pre Štrukturálne fondy a Kohézny fond
•	technicko – organizačná pomoc pri realizácii projektov na čerpanie finančných zdrojov z EÚ pre Štrukturálne fondy a Kohézny fond
•	marketingové poradenstvo
•	účtovné poradenstvo
•	mediálne poradenstvo
•	poradenská činnosť a vypracovanie bezpečnostných projektov na ochranu osobných údajov
•	poradenstvo a vypracovanie bezpečnostných projektov podnikateľa

•	poradenská činnosť v oblasti rozvoja osobnosti, vizáže a farbové poradenstvo    
•	poradenstvo a certifikácia v oblasti systémov riadenia a kvality
•	poradenstvo a certifikácia systémov manažérstva kvality neurčených výrobkov 
•	poradenstvo a certifikácia kvality služieb a osôb
•	poradenstvo v oblasti spoločenského správania
•	poradenská činnosť v oblasti zdravého životného štýlu a zdravej výživy
•	poradenská činnosť v oblasti personálneho manažmentu
•	konzultačné, poradenské a tréningové služby v oblasti rozvoja ľudských zdrojov (koučing)
•	...	

31.  OSTATNÉ ČINNOSTI INDE NEUVEDENÉ

Odporúčané označenie:				Obsahové vymedzenie:

31.5 Reklamné a marketingové služby	
•	výroba, spracovanie a distribúcia reklamného materiálu,
•	realizácia reklamných kampaní,
•	šírenie reklamy rôznymi spôsobmi
-	v novinách, periodikách, v rozhlase, televízii, na internete a iných médiách,
-	umiestňovanie vonkajších reklám – billboardy, panely, nástenky,  stojany, (lepenie, vyvesovanie ...)
•	prenájom reklamných plôch
•	aranžovanie výkladov, viazanie kytíc a vencov, úpravy výstavných miestností, 
•	zabezpečenie marketingových kampaní,
•	marketingy na mieste priameho predaja, konzultačné služby v oblasti marketingu, 
•	inzertná činnosť,
•	informačná činnosť – mestské, turistické informačné centrá,
•	...	

31.9 Prieskum trhu a verejnej mienky
	
•	zisťovanie potenciálu trhu, úrovne informovanosti, akceptácie a oboznámenia sa s tovarom a službami, nákupných zvyklostí spotrebiteľov za účelom propagácie predaja a vývoja nových tovarov a služieb, rozbory výsledkov,
•	zisťovanie všeobecnej mienky verejnosti o politických, hospodárskych a sociálnych problémoch a ich analýza